Γκούντλακ Τζόναθαν

Ο Γκούντλακ Τζόναθαν (Goodluck Ebele Azikiwe Jonathan, 20 Νοεμβρίου 1957-Lawson Heyford, "Jonathan: A Colossus at 49" , The Source (Lagos), 11 Δεκεμβρίου 2006) είναι Νιγηριανός πολιτικός, ο οποίος υπηρέτησε ως πρόεδρος της χώρας από τον Φεβρουάριο του 2010 ως τις 29 Μαΐου 2015. Από τις 9 Δεκεμβρίου 2005 ως τις 28 Μαΐου 2007 ήταν κυβερνήτης της πολιτείας Μπαγιέλσα. Ανέλαβε αντιπρόεδρος της Νιγηρίας στις 29 Μαΐου 2007. Είναι μέλος του Λαϊκού Δημοκρατικού Κόμματος (PDP). Κέρδισε τις προεδρικές εκλογές του 2011.

Συμπεριελήφθη στη λίστα που εξέδωσε το περιοδικό Time για τα «Πρόσωπα με τη Μεγαλύτερη Επιρροή Παγκοσμίως» για το έτος 2012.Goodluck Jonathan , The 100 Most Influential People in the World, Time Magazine, Απρίλιος 2012.

 Πρώτα χρόνια, εκπαίδευση και προσωπική ζωή 
Γεννήθηκε στο Οτουέκε της Όγκμπια την τότε ανατολική επαρχία της Νιγηρίας, μετέπειτα πολιτεία Ρίβερς και σήμερα Μπαγιέλσα. Απέκτησε τίτλο μπάτσελορ (B.Sc.) στη ζωολογία και Μάστερ (M.Sc.) στην Υδροβιολογία και στη Βιολογία του Αλιευτικού Πλούτου (Hydrobiology/Fisheries biology) και διδακτορικό (Ph.D.) στη ζωολογία από το πανεπιστήμιο του Πορτ Χάρκορτ.Welcome to University of Port Harcourt.

Είναι παντρεμένος με την Πέσιενς και έχουν δύο παιδιά.

 Πολιτική καριέρα 
 Κυβερνήτης 
Υπηρέτησε ως αντικυβερνήτης στην πολιτεία Μπαγιέλσα και εν συνεχεία κυβερνήτης. Αντικατέστησε τον καθαιρεθέντα Ντιπρέγιε Αλαμιεγιεσέιγκα, εναντίον του οποίου απαγγέλθηκαν κατηγορίες για ξέπλυμα βρόμικου χρήματος στο Ηνωμένο Βασίλειο. Το Σεπτέμβριο του 2006 η σύζυγος του Τζόναθαν συνελήφθη από την επιτροπή για την καταπολέμηση του οικονομικού εγκλήματος στη Νιγηρία για αδικήματα που αφορούν το ξέπλυμα βρόμικου χρήματος.

 Προεδρικές εκλογές 2007 
Το Δεκέμβριο του 2006 ο Τζόναθαν επιλέχθηκε ως υποψήφιος αντιπρόεδρος στο πλευρό του προεδρικού υποψήφιου Ουμάρου Γιαρ Αντούα με το κυβερνών κόμμα PDP στις γενικές εκλογές του 2007.Tom Ashby, "Reclusive Yar'Adua wins ruling party ticket", Reuters (IOL), 17 Δεκεμβρίου 2006. Στις 20 Απριλίου 2007, λίγο πριν τη διεξαγωγή των εκλογών, σημειώθηκε επίθεση από εξτρεμιστές, η οποία κατά την αστυνομία ήταν απόπειρα δολοφονίας του Τζόναθαν στην Μπαγιέλσα."Attacks seek to derail Nigeria poll", Al Jazeera, 21 Απριλίου 2007.

 Αντιπρόεδρος 
Μετά την αμφιλεγόμενη νίκη του PDP στις εκλογές, οι εξτρεμιστές ανατίναξαν την εξοχική κατοικία του Τζόναθαν στο Οτού-Έκε, στην πολιτεία Μπαγιέλσα στις 16 Μαΐου, με αποτέλεσμα το θάνατο δύο αστυνομικών. Ο Τζόναθαν δεν βρισκόταν στον τόπο του συμβάντος."Militants attack Nigerian VP's home" , AFP (IOL), 16 Μαΐου 2007.

Μετά την ανάληψη των καθηκόντων του, ο νέος πρόεδρος Γιαρ Αντούα προέβη σε δημόσια δήλωση των εσόδων του και το ίδιο έπραξε και ο Τζόναθαν.Lanre Adewole, "At last, Goodluck declares N295m assets" , Nigerian Tribune, 9 Αυγούστου 2007. Σύμφωνα με τον Τζόναθαν, ως τις 30 Μαΐου 2007 είχε συνολικά έσοδα ύψους 295.304.420 ναΐρα (8.569.662,40 $)Autoextraction Prohibited

 Προσωρινός Πρόεδρος 
Στις 13 Ιανουαρίου 2010 ομοσπονδιακό δικαστήριο παρέδωσε σε αυτόν την εξουσία να εκτελεί τα καθήκοντα του ασθενούς προέδρου Γιαρ Αντούα ενόσω ο τελευταίος νοσηλευόταν σε κλινική της Σαουδικής Αραβίας. Η Γερουσία με ψήφισμά της στις 9 Φεβρουαρίου 2010 επιβεβαίωσε την παραχώρηση των εξουσιών στον Τζόναθαν. Μετά τον θάνατο του Αντούα στις 5 Μαΐου του ίδιου έτους, ο Τζόναθαν ορκίστηκε νέος πρόεδρος την επόμενη ημέρα. Οι βασικές προτεραιότητες του είναι η εκλογική μεταρρύθμιση, η πάταξη της διαφθοράς και η διατήρηση της ειρήνης στο πετρελαιοπαραγωγό Δέλτα του Νίγηρα.Ορκίστηκε νέος πρόεδρος της Νιγηρίας ο Γκούντλακ Τζόναθαν (Καθημερινή, 06/05/1010)

 Προεδρικές εκλογές 2011
Ο Τζόναθαν κατήλθε υποψήφιος στις προεδρικές εκλογές, οι οποίες έγιναν στις 16 Απριλίου 2011. Τρεις ημέρες μετά, ανακηρύχθηκε νικητής με ποσοστό 58,8%. Ορκίστηκε σε επίσημη τελετή στην Αμπούτζα, στις 29 Μαΐου του 2011.

 Ήττα στις εκλογές του 2015 
Έπειτα από τη διεξαγωγή των προεδρικών εκλογών του 2015, ο Τζόναθαν ηττήθηκε από τον ηγέτη της αντιπολίτευσης, Μουχαμαντού Μπουχάρι, με ποσοστό γύρω στο 54% για τον Μπουχάρι έναντι 45% για τον Γκούντλακ. 

 Παραπομπές 

Κατηγορία:Πρόεδροι της Νιγηρίας
Κατηγορία:Αντιπρόεδροι της Νιγηρίας